b'\n_START_ARTICLE_\nAlbertas \xc4\x8caplinskas\n_START_SECTION_\nBiografija\n_START_PARAGRAPH_\n1966\xc2\xa0m. baig\xc4\x97 Maskvos universitet\xc4\x85. 1993\xc2\xa0m. Matematikos ir informatikos institutas, disertacijos tema: \xe2\x80\x9eParametr\xc5\xb3 i\xc5\xa1vardinim\xc5\xb3 kalb\xc5\xb3 realizavimas u\xc5\xbedaruose program\xc5\xb3 paketuose\xe2\x80\x9c, matematikos (specialyb\xc4\x97: informatika) daktaras. 2004\xc2\xa0m. Matematikos ir informatikos institutas, disertacijos tema: \xe2\x80\x9eIntegruot\xc5\xb3 organizacijos informacini\xc5\xb3 sistem\xc5\xb3 k\xc5\xabrimo proceso modeliavimas ir tyrimai\xe2\x80\x9c, atlikta habilitacijos proced\xc5\xabra._NEWLINE_1963\xe2\x80\x931964\xc2\xa0m. dirbo vyr. laborantu Vilniaus universite, fizikos ir matematikos fakultete. 1966 m.\xc2\xa0\xe2\x80\x93 asistentas Matematikos ir mechanikos fakultete, skai\xc4\x8diavimo matematikos katedroje. 1967\xe2\x80\x931970\xc2\xa0m. dirbo Vilniaus universiteto skai\xc4\x8diavimo centre. Nuo 1970\xc2\xa0m. dirba Matematikos ir informatikos institute (1956\xe2\x80\x931977\xc2\xa0m. Fizikos ir matematikos institutas, 1977\xe2\x80\x931991\xc2\xa0m. Matematikos ir kibernetikos institutas, nuo 2010\xc2\xa0m. Vilniaus universiteto Matematikos ir informatikos institutas), nuo 1993\xc2\xa0iki 2014\xc2\xa0m. Program\xc5\xb3 sistem\xc5\xb3 in\xc5\xbeinerijos skyriaus vadovas. Nuo 1970\xc2\xa0m. dar ir Vilniaus universiteto d\xc4\x97stytojas, 1994\xe2\x80\x932010\xc2\xa0m.\xc2\xa0\xe2\x80\x93 Vilniaus Gedimino technikos universiteto d\xc4\x97stytojas, nuo 2001\xc2\xa0m. profesorius. Sta\xc5\xbeavosi 1970\xc2\xa0m. Greifsvaldo, 1991\xc2\xa0m. Trondheimo, 1997\xc2\xa0m. Miuncheno, 1996\xc2\xa0m. ir 1998\xc2\xa0m. Aalborgo universitetuose. Para\xc5\xa1\xc4\x97 daugiau kaip 150 mokslini\xc5\xb3 straipsni\xc5\xb3. 2014\xc2\xa0m. suteiktas Latvijos universiteto garb\xc4\x97s daktaro vardas.'